Janis Princis (1796)

Janis Princis (vyresnysis) (, ; 1796 m. lapkričio 16 d. Mikeltuornio k., dab. Ventspilio saviv. – 1868 m. sausio 4 d. Ventspilyje) – lyvių vertėjas, poetas, visuomenės veikėjas. Buvo savamokslis.

 Biografija 

Gimė žvejo šeimoje. Su žmona Edi turėjo devynis vaikus – aštuonis sūnus ir vieną dukrą.

1826–1844 m. tarnavo djaku Mikeltuornio bažnyčioje. 1844 m. pavasarį persikėlė su aštuoniais sūnumis į Ventspilį. Čia valdžia skyrė didelį žemės sklypą, skatindama kurtis ir želdinti smėlio pustomą vietovę apsisaugojimui nuo keliaujančių kopų.Город на песке

1845 m. Jelgavoje kartu su bendravardžiu sūnumi Janiu (1821–1904) išspausdino latviškų eilėraščių rinkinį „Jūrnieku svētās dziesmas un lūgšanas“, kuris buvo antrasis originalios latvių literatūros kūrinys. Kartu su sūnumis Janiu ir Pėteriu (1831–1889) į Kuršo lyvių vakarų patarmę išvertė Evangeliją pagal Matą (vieną iš pirmų dviejų knygų, išleistų lyvių kalba), kuri 1863 m. buvo išspausdinta Londone.

J. Princio straipsnius spausdino laikraštis „Latviešu Avīzes“. 1846 ir 1852 m. jis buvo suomių kalbininko A. J. Šiogreno informantas, kuriant pirmąjį latvių–lyvių žodyną ir lyvių gramatiką.

 Atminimo įamžinimas 

J. Princis palaidotas Ventspilio Cirpstenės kapinėse. 2006 m. Ventspilyje, skvere prie Vasarnīcu ir Kroņa gatvių kampo, pastatytas atminimo paminklas, taip pat Princių vardu pavadinta gatvė (Prinču iela).Atklās pieminekli lībiešu dzejniekam 

 Literatūra 

 Jūrnieku svētās dziesmas un lūgšanas. J. Princis vec. J. Princis m. 1863, Jelgavā
 Mateja evaņģēlijs. J. Princis vec. J. Princis m., Pēters Princis, London

 Šaltiniai 

 Nuorodos 

 Janis Princis (livones.net) 
 Fotografijų paroda Janiui Princiui atminti (ventasbalss.lv)

Kategorija:Latvijos vertėjai
Kategorija:Latvijos kalbininkai
Kategorija:Lyvių asmenybės